EMANUELE FILIBERTO IN GERMANIA, ECC. 815 
si peu respecté et mal trecté par ses ministres, que luy seroit impos- 
sible de pouvoir plus avant continuer aux termes de subgection ou Il 
a esté reduit Jusques à maintenant. Car de voir ses subgectz paouvres 
foullez et Ruynez, de se veoir aussi mondict seigneur sans aulcun 
moyen de pouvoir aidez et soubvenir aux grantz afferez, facheries et 
travaulx que supportent ses subgectz, Si par le passé luy a esté dur à 
les suppourter, moins luy sera il comportable è ladvenir, Joint que 
lesdicts subgectz se trouveront en tout frustrez de lespoir quilz ont 
destre aidez et soubvenuz par mondict seigneur, Silz voyent quil ne 
soit aultrement favorisé de sa diete maté. 
Et quant sa Maté prendroit tant de fiance de mondict seigneur quil 
lui pleust lui donner' charge, par laquelle Il puisse fère entendre è ses 
subgectz l’asseurance quelle a de luy, Il se parforerait è tellement les 
disposer è se mectre hors de la captivité des ennemys ou Ilz sont, que 
sa Mat en seroit myeulx servie, Et tant plustost mondict seigneus se 
trouveroit hors de la poyne ou il est. Et est à croyre que, si par le 
passé on les heust tenuz en lestime et reputation que lon debvoit. Je 
dis ceulx que pour la devotion quilz ont è sa maté et pour lamour et 
affection quilz pourtent è leur seigneur et prince, ont laissez leurs biens 
et fortunes pour suyvre leur debvoir, les afferez heussent aultrement 
succedez et plus è la satisfaction de sa mat consolation et repos de 
mondict seigneur et de ses subgectz. 
Pourquoy mondict seigneur supplie sa maté comme que ce soit que 
les afferez ayent è prendre fin quil plaise lavoir en telle recommandation 
que merite la longue patience quil a heu lamoff: et singulère affection 
quil luy a porté et pourte continuellement, Que fait quil soy persuadé 
toutellement que sa maté ne le mectra en aoubly, Ains jouxte la bonne 
coustume en aura bonne souvenance en temps et lieu, Quil luy plaise 
aussi ordonner a mondict seigneur ce quil aura a fère. Car comme 
Jusques cy Il set tousiours guidé soulz lombre, protection et bon plaisir 
dicelle, Il ne sera Jamais recreu dy continuer à ladvenir et obeyr a 
tout ce que plaira è sadicte maté luy commander, Et oultre le bien et 
faveur que plaira à sa Mt! luy fere, Il se parforera tellement de son 
cousté cellon sa pauvreté, quelle cougnoistra le desir quil a de luy fere 
service et de liberer luy de ses subgectz de la captivitè ou Ilz sont. 
Fait è Verceil le devant dernier de decembre mil v° quarante cinq. 
Charles. Valliet. 
L’Accademico Segretario 
RopoLro RENIER. 
Torino, Vincenzo Bona, Tipografo di S. M. e de’ RR. Principi. 
